

Podgorica, 25.10.2015

 **SAOPŠTENJE ZA JAVNOST**

Medijski savjet za samoregulaciju najoštrije osuđuje neprofesionlno, tendenciozno i u osnovi ratno huškačko novinarstvo koje su dio novinara i vlasnici medijske kuće Vijesti zajedno sa tabloidima iz Srbije demonstrirali prethodnih dana. Crna Gora još od početka devedesetih ne pamti ovakvu vrstu novinarstva. Plasiranjem neobjektvnih, selektivnih, pristrasnih i netačnih informacija ovi mediji su prethodnih dana podizali tenzije u ionako zapaljivoj atmosferi.

Kao što početkom devedestih ovako novinarstvo nije donijelo nikakavo dobro, tako i danas predstavlja vrlo opasnu zloupotrebu profesije.Ironijom sudbine ova medijska kuća se ovog puta našla u zajedničkom kolu sa Vojislavom Šešeljem, srpskim Dverima i tabloidom Kurir čija današnja naslovna strana najbolje svjedoči o kakvom se novinarstvu radi.

Medijski savjet za samoregulaciju poziva novinare ove kuće da se uzdrže od ovako opasne zloupotrebe profesije kakvu smo gledali prethodnih dana. Politički događaji dođu i prođu, ali medijsko beščašće ostaje da se pamti.

Medijski savjet osuđuje sve napade na novinare od strane demonstranata, koji su se desili tokom sinoćnjeg protesta.

Ranko Vujović

Izvršni sekretar

Medijski savjet za samoregulaciju